text: Днес ще се появи умерен вятър, температурите ще са между 5 и 10 градуса | 24bulgaria.com
  дом Общество Днес ще се появи умерен вятър, температурите ще са между 5 и...
  Днес ще се появи умерен вятър, температурите ще са между 5 и 10 градуса
  Днес ще се появи умерен изток-югоизточен вятър. От запад облачността ще се увеличава и привечер в западните райони ще започнат валежи от дъжд, които през нощта срещу сряда ще обхванат по-голямата част от страната. Максималните температури ще са между 5° и 10°.
  Над планините ще е предимно облачно, но през деня ще се задържи почти без валеж. Ще духа умерен юг-югозападен вятър, който привечер ще се усили. Ще е малко по-топло с максимална температура на височина 1200 метра около 3°, на 2000 метра – около минус 3°.
  По Черноморието преди обяд ще има и слънчеви часове, но по-късно облачността ще се увеличи и вплътни. Ще се задържи без валежи. Ще духа до умерен вятър от изток, югоизток. Максималните температури ще са 6-9°, температурата на морската вода е 5-7°. Вълнението на морето ще е 1-2 бала.